2020年夏季奧林匹克運動會獎牌榜

2020年夏季奧林匹克運動會係2021年7月23號至8月8號喺日本首都東京都舉辦嘅夏季綜合運動會。今屆東京奧運會入面，百慕達、菲律賓同卡塔爾都攞到佢哋國家歷史上第一面奧運會金牌，而土庫曼斯坦、聖馬力諾同布基納法索就攞到佢哋國家第一面奧運會獎牌。今屆奧運大約5000塊嘅金、銀、銅獎牌都用咗100%嘅回收電子產品製造而成。

最終，美國以39塊金牌、總數113塊獎牌繼續佔據金牌榜同獎牌榜第一位；中國以38塊金牌、總數88塊獎牌佔據金牌榜同獎牌榜第二位，金牌總數同獎牌總數排名平咗2012年倫敦奧運會嘅境外參賽最佳紀錄；東道主日本就攞到27塊金牌、總數58塊獎牌位列第三，創咗參加奧運會以嚟嘅最好成績。

獎牌榜 

獎牌榜嘅排名係基於國際奧林匹克委員會提供嘅資料。排列順序係以各國家/地區代表團所獲得嘅金牌數從多到少排名，如果幾個國家/地區嘅金牌數量出現相同嘅情況，就以銀牌數量進行排名，如果銀牌數量都係相同，就會以銅牌數量進行排名。如果呢個時候都無辦法分出先後，就會根據國際奧委會國家/地區編碼列表嘅第一個字母順序排列，但最左邊嘅排名唔分先後。

外連 

牌